Document ID: /roh_data/filtered/fineweb-2-filterrobots_roh.jsonl.gz/17202

Avant in onn aveva la gruppa anc sentì fitg ils dubis da segirezza dals Asiats pervi d'attatgas terroristicas en l'Europa. Ussa ha l'interpresa pudì profitar dal traffic d'excursiun sin il Jungfraujoch e d'ina pli gronda dumonda ord l'Asia, uschia communitgescha la gruppa Viafiers da la Jungfrau.
Dal schaner fin il zercladur èn 464'600 persunas viagiadas sin il Jungfraujoch, quai è bunamain in quart dapli che durant la medema perioda d'avant in onn ed uschè blers sco anc mai.
Main bain è stada la fatschenta dal sport d'enviern. Malgrà ina partenza baud il november 2016 era l'entira stagiun 2016/2017 sut la media, uschia scriva l'interpresa.
RR novitads 08:00